钦定古今图书集成/明伦汇编/氏族典/第256卷 > 王宏
## 钦定古今图书集成/明伦汇编/氏族典/第256卷 > 王宏

按《晋书王宏传》，“宏字正宗，高平人，魏侍中粲之从孙
也。魏时辟公府，累迁尚书郎。泰始初，为汲郡太守，抚
百姓如家，耕桑树艺，屋宇阡陌，莫不躬自教示，曲尽
事宜。司隶校尉石鉴上其政术，武帝下诏称之。俄迁
卫尉、河南尹、大司农，无复能名。更为苛碎。坐桎梏罪
人，以泥墨涂面，又擅纵五岁刑以下二十一人，为有”
司所劾。太康中，代刘毅为司隶校尉，于是检察士庶，
使车服异制。帝常遣左右微行，观察风俗，宏缘此复
遣吏科检妇人衵服，至褰发于路。论者以为暮年谬
妄，由是获讥于世。太康五年卒。